
Narvas Oru tänav L1 asuva maa-ala osa 
tasuta kasutusse andmine (Korteriühistu Oru 11)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus Korteriühistu Oru 11, registrikood  80332325,  taotlus, milles palutakse anda tasuta kasutusse Narva linnale kuuluva Oru tänav L1 (katastritunnus 51105:003:0254, sihtotstarve transpordimaa 100%) maa-ala  osa üldpinnaga 75 m2 parkimise korraldamiseks. 
Korteriühistu Oru 11 kohustub tagama kasutusse taotletavate maa-ala osade heakorra.  
Korteriühistu Oru 11 taotlust arutati Narva Linnavalitsuse linnavarakomisjoni koosolekul 17.12.2012. a (protokoll nr 15) ning otsustati:
1. Soovitada anda Korteriühistule Oru 11, registrikood  80332325, avalikku enampakkumist korraldamata määramata ajaks tasuta kasutusse Narvas Oru tänav L1 (katastritunnus 51105:003:0254) maa-ala  osa üldpinnaga 75 m2, parkimise korraldamiseks.

2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

Korra punktide 46, 46.4, 7.2.6 (muudetud Narva Linnavolikogu 29.01.2009 määrusega nr 2)  alusel avaliku enampakkumiseta või eelläbirääkimistega pakkumiseta võib anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi korraldamiseks. 

Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

Vastavalt Korra punktides 7.2, 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Oru tänav L1 asuva maa-ala bilansiline valdaja.

2. ÕIGUSLIKUD ALUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2)  (edaspidi ka Kord) punktides 7.2 ja 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda Korteriühistule Oru 11, registrikood  80332325, avalikku enampakkumist korraldamata määramata ajaks tasuta kasutusse Narvas Oru tänav L1 (katastritunnus 51105:003:0254) maa-ala  osa üldpinnaga 75 m2,parkimise korraldamiseks.

3.2. Narva Linnavalitsuse Linnavara- ja Majandusametil sõlmida Korteriühistuga Oru 11 punktis 3.1 nimetatud maa-ala tasuta kasutusleping.

4.  RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Korteriühistule Oru 11.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

